5. ИНФОРМАЦИЈЕ О ТЕНДЕРСКОЈ ДОКУМЕНТАЦИЈИ

5.1. Преузимање тендерске документације (ТД) је без накнаде.

5.2. Тендерска документација се доставља понуђачу ''ДЕКОЛ'' д.о.о. Kotor Varoš

5.3. Тендерска документација се доставља понуђачу путем електронске поште. Уговорни орган је објавио информацију о намјери провођења овог преговарачког поступка без објаве обавјештења о набавци на интернет страници: opstinakotorvaros.com и да се тендерска документација за наведену набавку може учинити доступном сваком заинтересованом понуђачу сваким радним даном у просторијама Дома здравља, зграда управе, закључно са 21.12.2020. године а у складу са чланом 28. став (4) Закона о јавним набавкама ( Службени гласник БиХ 39/14).

5.4. Понуђач може тражити појашњење тендерске документације од уговорног органа у писаној форми, и то благовремено, најкасније 3 (три) дана прије истека рока за подношење понуда.

5.5. Уговорни орган ће припремити одговор у писаној форми и доставити га понуђачу у што краћем рок. Ако одговор уговорног органа доведе до измјене тендерске документације и те измјене захтијевају да се изврше знатне измјене и/или да се прилагоди понуда понуђача, уговорни орган ће продужити рок за достављање понуда и то најмање за 7 (седам) дана.

5.6. Уговорни орган може у свако доба измијенити или допунити тендерску документацију под условом да се оне доставе заинтересованим понуђачима исти дан, а најкасније 3 (три) дана прије датума који је одређен као рок за подношење понуда. Извршена измјена ће бити саставни дио тендерске документације. У случају да такве измјене подразумијевају суштинску промјену предмета набавке, уговорни орган ће продужити рок за пријем понуда најмање за 7 (седам) дана, у зависности од сложености предмета набавке.